CELEX: 22014D0095
Language: hr
Date: 2014-05-16 00:00:00
Title: Odluka Zajedničkog odbora EGP-a br. 95/2014 od 16. svibnja 2014. o izmjeni Priloga XIII. (Promet) Sporazumu o EGP-u

30.10.2014   
            
            
               HR
            
            
               Službeni list Europske unije
            
            
               L 310/60
            
         ODLUKA ZAJEDNIČKOG ODBORA EGP-a
   br. 95/2014
   od 16. svibnja 2014.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru (dalje u tekstu: „Sporazum o EGP-u”), a posebno njegov članak 98.,
   budući da:
   
               (1)
            
            
               Uredbu (EU) br. 996/2010 Europskog parlamenta i Vijeća od 20. listopada 2010. o istragama i sprečavanju nesreća i nezgoda u civilnom zrakoplovstvu i stavljanju izvan snage Direktive 94/56/EZ (1) treba uključiti u Sporazum o EGP-u.
            
         
               (2)
            
            
               Uredbom (EU) br. 996/2010 stavlja se izvan snage Direktiva Vijeća 94/56/EZ (2) koja je uključena u Sporazum i koju stoga treba izbrisati iz Sporazuma o EGP-u.
            
         
               (3)
            
            
               Prilog XIII. Sporazumu o EGP-u treba stoga na odgovarajući način izmijeniti,
            
         DONIO JE OVU ODLUKU:
   Članak 1.
   U Prilogu XIII. Sporazumu o EGP-u tekst točke 66.d (Direktiva Vijeća 94/56/EZ) zamjenjuje se sljedećim:
   
      „32010 R 0996: Uredba (EU) br. 996/2010 Europskog parlamenta i Vijeća od 20. listopada 2010. o istragama i sprečavanju nesreća i nezgoda u civilnom zrakoplovstvu i stavljanju izvan snage Direktive 94/56/EZ (SL L 295, 12.11.2010., str. 35.).
      Za potrebe ovog Sporazuma odredbe ove Uredbe tumače se uz sljedeću prilagodbu:
      U članku 18. stavku 5. i članku 19. stavku 1. dodaje se sljedeći podstavak:
      
         ‚S obzirom na činjenicu da Lihtenštajn i Švicarska imaju zajedničku nacionalnu bazu podataka u skladu s Direktivom 2003/42/EZ, relevantni podaci iz Lihtenštajna će se zajedno s podacima iz Švicarske objediniti u središnjem repozitoriju.’”
      
   
   Članak 2.
   Tekstovi Uredbe (EU) br. 996/2010 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 17. svibnja 2014., pod uvjetom da su sve obavijesti iz članka 103. stavka 1. Sporazuma o EGP-u podnesene (3).
   Članak 4.
   Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
   
      Sastavljeno u Bruxellesu 16. svibnja 2014.
      
         
            Za Zajednički odbor EGP-a
         
         
            Predsjednik
         
         Gianluca GRIPPA
      
   
   
      (1)  SL L 295, 12.11.2010., str. 35.
   
   
      (2)  SL L 319, 12.12.1994., str. 14.
   
   
      (3)  Ustavni su zahtjevi navedeni.